Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 461/12/6611	Zvolen, 24.9.2013
EEČ : 2-51-147-2013

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 230,70 € 
b.	Penažná suma urcená na všeobecne prospešné úcely: 50,00 € 
c.	Konkrétny adresát penažnej sumy urcenej na všeobecne prospešné úcely: Obec Sielnica, XXXXX, ICO: XXXXX 
d.	Suma odovzdaná štátu na penažnú pomoc obetiam trestnej cinnosti: 25,00 € 

	Obvinený ml. XXXXX urobil opatrenia na náhradu škody vzniknutú trestným činom a to tak, že dňa 23.08.2013 s poškodeným XXXXX uzavrel dohodu o náhrade škody, na základe ktorej obvinený XXXXX uhradí poškodenému škodu z titulu bolestného v celkovej výške 230,70 €, v mesačných splátkach po 40,- € a jednej mesačnej splátke vo výške 30,70 €, počnúc mesiacom september 2013 , so splatnostou k 20-temu dňu  príslušného kalendárneho mesiaca, pričom posledná splátka bude uhradená do 20.02.2014 k na účet zákonného zástupcu poškodeného vedeného v XXXXX a.s., na meno XXXXX, č. účtu: XXXXX, VS XXXXX. Uhradením poslednej splátky budú nároky poškodeného vo vzťahu k obvinenému v tejto veci plne uspokojené. 

	Obvinený ml. XXXXX zložil dna 26.08.2013 na účet Krajskej prokuratúry v Banskej Bystrici penažnú sumu určenú na všeobecne prospešné účely 40,- € a dňa 13.09.2013 sumu vo výške 10,- €, z ktorej sumy 50% obvinený poukázal pre obete trestnej cinnosti a zostávajúcich 50% adresátovi: Obec Sielnica, 962 31 Sielnica 210, IČO: XXXXX, č. účtu: XXXXX Úhrada bola na účet Krajskej prokuratúry v Banskej Bystrici prijatá dňa 28.08.2013 a 17.09.2013.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obvodné oddelenie PZ XXXXX pod spisovou značkou ORP-1008/SL-ZV-2012.
dňa 04.05.2012 v čase asi o 18.45 hodine v meste XXXXX, časť Hájniky, v priestoroch prístrešku zastávky MHD, na ulici SNP oproti penziónu Na rožku, teda na mieste verejnosti prístupnom, fyzicky napadol XXXXX a to tak, že ho po predchádzajúcej slovnej výmene názorov udrel päsťou pravej ruky do oblasti tváre, pričom XXXXX, nar. XXXXX, bytom XXXXX, XXXXX č. XXXXX, utrpel podľa znaleckého posudku vypracovaného XXXXX izolovanú prasklinu nosovej kosti s dobou liečenia 5 dní.

Odôvodnenie: 
	Uznesením povereného príslušníka Obvodného oddelenia Policajného zboru, Odboru poriadkovej polície v Sliači ČVS:ORP-1008/SL-ZV-2012 zo dňa 03. augusta  2012 bolo podľa § 199 odseku 1 Trestného poriadku začaté trestné stíhanie a súčasne podľa § 206 odseku 1 Trestného poriadku vznesené obvinenie pre prečin výtržníctva podľa § 364 ods. 1 písm. a/ Tr. zákona spáchaný v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Tr. zákona s poukazom na § 139 ods. 1 písm. a/ Tr. zákona  ml. XXXXX. Uvedeného prečinu sa obvinený dopustil tak, že dňa 04.05.2012 v čase asi o 18.45 hodine v meste XXXXX, časť XXXXX, v priestoroch prístrešku zastávky MHD, na ulici XXXXX oproti penziónu Na rožku, teda na mieste verejnosti prístupnom, fyzicky napadol XXXXX a to tak, že ho po predchádzajúcej slovnej výmene názorov udrel päsťou pravej ruky do oblasti tváre, pričom XXXXX, nar. XXXXX, bytom XXXXX, XXXXX č. XXXXX, utrpel podľa lekárskej správy XXXXX zlomeninu nosovej prepážky s dobou liečenia 18 dní. 

Uvedené uznesenie v časti vznesenia obvinenia bolo dňa 19.12.2012 dozorujúcou prokurátorkou uznesením podľa § 194 ods. 1 písm. b/ Tr. poriadku zrušené a vec bola vrátené policajtovi na nové konanie  a rozhodnutie. Dňa 07.11.2012 uznesením ČVS: ORP-1008/SL-ZV-2012 podľa § 206 ods. 1 Tr. poriadku bolo opätovne vznesené obvinenie pre prečin výtržníctva podľa § 364 ods. 1 písm. a/ Tr. zákona spáchaný v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Tr. zákona s poukazom na § 139 ods. 1 písm. a/ Tr. zákona ml. XXXXX pre totožný skutok.

Po skončení skráteného vyšetrovania poverený príslušník Policajného zboru predložil spisový materiál na Okresnú prokuratúru vo Zvolene spolu s návrhom na podanie obžaloby. Po preskúmaní predloženého spisového materiálu som rozhodla o udelení pokynu k vykonaniu mediačnej činnosti, pretože boli naplnené zákonné podmienky pre ukončenie trestného stíhania zmierom. Vykonaným dokazovaním v priebehu skráteného vyšetrovania bolo preukázané, že obvinený ml. XXXXX svojím konaním naplnil všetky zákonné znaky skutkovej podstaty prečinov, pre ktoré sa viedlo trestné stíhanie.

Dňa 13. septembra 2013 bola na prokuratúru doručená správa o výsledku mediácie, ktorú vykonal probačný a mediačný úradník Okresného súdu vo Zvolene. Obvinený ml. XXXXX v prípravnom konaní a v konaní pred mediačným úradníkom slobodne, vážne, zrozumiteľne a určito vyhlásil, že spáchal skutok, za ktorý je stíhaný, a súčasne svoje konanie úprimne oľutoval a všetkým poškodeným sa ospravedlnil.

Poškodené strany v konaní uviedli, že súhlasia so spôsobom a okolnosťami schválenia zmieru, pričom sa s obvineným dohodli, že obvinený ml. XXXXX nárok na náhradu škody z titulu bolestného poškodenému ml. XXXXX vo výške XXXXX € uhradí v piatich mesačných splátkach po XXXXX- € a v jednej splátke vo výške XXXXX € na číslo účtu XXXXX, vedenom v XXXXX a.s., na meno XXXXX, počnúc mesiacom september 2013, so splatnosťou k 20. dňu v mesiaci príslušného mesiaca, t.j. posledná splátka bude uhradená do 20.02.2014. Poškodenej strane Všeobecnej zdravotnej poisťovni, a.s. bolo dňa 05.08.2013 poštovým poukazom uhradené XXXXX €, čo predstavuje sumu vynaložených nákladov za poskytnutú zdravotnú starostlivosť poškodenému. Taktiež aj zákonný zástupca obvineného, ako aj ustanovený obhajca, ako aj kurátor vyjadrili súhlas s uzavretím zmieru. 

Obvinený zložil dňa 26.08.2013 na účet Krajskej prokuratúry v Banskej Bystrici číslo účtu: XXXXX, variabilný symbol XXXXX, vedený v Štátnej pokladnici Bratislava peňažnú sumu určenú na všeobecne prospešné účely 40,- € a dňa 13.09.2013 sumu vo výške 10,- €, ktorá suma nie je zrejme neprimeraná k závažnosti spáchaných trestných činov. Z uvedenej sumy 50 %, teda 25,- € obvinený poukázal pre obete trestnej činnosti a zostávajúcich 50 %, teda 25,- € adresátovi: Obec Sielnica, XXXXX, IČO: XXXXX č. účtu: XXXXX. Potvrdenia (poštové poukazy) o vykonaných platbách sú súčasťou spisového materiálu.

	Dňa 13. septembra 2013 bol pred mediačným úradníkom uzatvorený zmier medzi obvineným a poškodenými. Obvinený, jeho zákonný zástupca, obhajca i poškodení s týmto spôsobom vybavenia veci vyslovili svoj súhlas.

	Podľa § 220 odseku 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a/ vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.
	
	Podľa § 224 odseku 1 Trestného poriadku peňažnú sumu určenú na všeobecne prospešné účely možno adresovať obciam a iným právnickým osobám so sídlom na území Slovenskej republiky, na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na pomoc poškodeným podľa osobitného zákona. Podľa odseku 2 príslušného ustanovenia z peňažnej sumy určenej na všeobecne prospešné účely musí obvinený určiť aspoň 50 percent štátu na peňažnú pomoc poškodeným podľa osobitného zákona.

	Po skončení skráteného vyšetrovania v rámci preštudovania spisového materiálu boli obvinený, jeho zákonný zástupca ako aj ustanovený obhajca upozornený na zmenu právnej kvalifikácie skutku ako prečinu výtržníctva podľa § 364 odseku 1 písm. a/ Trestného zákona. Vzhľadom na skutočnosť, že za prečin výtržníctva podľa § 364 odseku 1 písm. a/ Trestného zákona je ustanovený trest pri mladistvých páchateľoch do 1 roka  6 mesiacov, obvinený vyhlásil, že spáchal skutok, za ktorý mu bolo vznesené obvinenie, na účet prokuratúry zložil uvedenú peňažnú sumu, ako aj vzhľadom na povahu a závažnosť spáchaného trestného činu, okolnosti spáchania činu, konanie obvineného po čine a na osobu mladistvého obvineného, ktorý doposiaľ žil riadnym životom, na jeho osobné a majetkové pomery, boli splnené všetky zákonné podmienky na postup podľa § 220 a nasl. Trestného poriadku.

	Preto som rozhodla tak, ako je vyššie uvedené. XXXXX prokuratúry v Banskej Bystrici, odboru vnútornej správy bude po nadobudnutí právoplatnosti tohto uznesenia vyplatená suma 25,- € adresátovi: Obec Sielnica, XXXXX IČO: XXXXX, č. účtu: XXXXX a zostávajúcich 25,- € je určených na pomoc obetiam trestnej činnosti.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Porubská
prokurátorka